Quinnipiac

Quinnipiac eller Quiripi er navnet på en algonkintalende indianerstamme som tidlig på 1600-tallet bodde i det som i dag er det vestlige Connecticut i egnen rundt New Haven Bay ved utløpet av en rekke elver der. De var en av en gruppe mindre stammer som sammen utgjorde mattabesicene. De var på tidlig tidspunkt fordrevet fra sitt område av engelske kolonister.

Deres algonkinspråk ble kalt Quiripi-Unquachog, og var ett av fem algonkinspråk i det sørlige New England. 

Navnet Quinnipiac betyr antagelig «folket fra den lange havarmen». Navnet ble blant engelskmennene gjengitt også som Quillipeage, Quillypieck, Quinopiocke og Quinnypiock. nederlenderne skrev Quiripi eller Quiripey.

Det fantes fire undergrupper, alle anført av en sachem (høvding): 
 Momauguin, bosatt ved dagens New Haven
 Montovese, bosatt ved dagens North Haven
 Menunkatuck, bosatt ved dagens Guilford
 Totoket, bosatt ved dagens Branford

 Referanser 

Kategori:Indianerstammer
Kategori:Nordamerikanske indianerstammer
Kategori:Urfolk i USA
Kategori:Urfolk i Connecticut
Kategori:Algonkinske folk